## 02042 Ured za protokol

Ured za protokol obavlja stručne, organizacijske i tehničke poslove protokola za potrebe Vlade Republike Hrvatske, predsjednika Vlade Republike Hrvatske te potpredsjednika Vlade Republike Hrvatske. Poslovi Ureda za protokol su standardni kroz godine, a mogu se podijeliti na:

- domaće programe u zgradi Vlade.

Ured za protokol sudjeluje u pripremi i organizaciji posjeta predsjedniku Vlade od strane predstavnika političkog, znanstvenog, pravosudnog, kulturnog, gospodarskog i športskog života Republike Hrvatske. Uz to Ured sudjeluje i u pripremi redovitih sjednica/vijeća, kao što su: Vijeće za nacionalnu sigurnost, Vijeće za obranu, Vijeće za demografsku revitalizaciju RH, Gospodarsko-socijalno vijeće itd.

- programe u Zagrebu (konferencije, polaganja vijenaca, prijemi u Uredu predsjednika, Hrvatskom saboru i drugim institucijama i vjerskim zajednicama, otvorenje izložbi u Umjetničkim galerijama/muzejima, sudjelovanje u pozivnom centru humanitarnih akcija, sudjelovanje na obilježavanju obljetnica raznih institucija, udruga, društava, sudjelovanje u raznim događanjima političkog, znanstvenog, pravosudnog, kulturnog, gospodarskog i športskog života u Gradu Zagrebu)

- programe izvan Zagreba, ali u RH (posjeti županijama, gradovima i općinama, održavanje sjednica Vlade RH u gradovima Republike Hrvatske, održavanje sastanaka Vlade Republike Hrvatske sa županima, predstavnicima Udruge gradova i Udruge općina i Odbora za lokalnu i područnu (regionalnu) samoupravu u Hrvatskom saboru, održavanje sjednica Savjeta za Slavoniju Baranju i Srijem, sudjelovanje na svečanim sjednicama županija, gradova i općina, sudjelovanje na raznim komemoracijama i obilježavanjima raznih obljetnica (Plitvice, Jasenovac, Okučani, Borovo Selo, Knin, Vukovar, Škabrnja...), sudjelovanje na raznim kulturnim i športskim manifestacijama (Otvorenje Dubrovačkih ljetnih igara, Sinjska alka, Maraton lađa, Trka na prstenac, Svjetska i Europska prvenstva u raznim športovima koja se organiziraju u RH, Hanžekovićev memorijal, utakmice nogometne reprezentacije i dr.)

- posjete stranih dužnosnika predsjedniku Vlade RH (posjeti predsjednika država, posjeti predsjednika parlamenata, posjeti predsjednika vlada, posjeti stranih ministara, posjete predstavnika međunarodnih organizacija (Europska komisija, Europski parlament, Vijeće Europe, NATO, UN, Svjetska banka, MMF, EIB...), posjete veleposlanika zemalja akreditiranih u RH)

- putovanja predsjednika Vlade izvan Republike Hrvatske (službeni i radni posjeti drugim državama, sudjelovanje na redovnim i izvanrednim sastancima Europskog vijeća, sudjelovanje na neformalnim sastancima na vrhu zemalja članica EU, sudjelovanje na raznim konferencijama/summitima (godišnji sastanak Svjetskog gospodarskog foruma, Munich Security Conference, zasjedanje Opće skupštine UN-a), sudjelovanje na sastanku na vrhu Inicijative 3 mora, sudjelovanje na sastancima na vrhu MED9, sudjelovanje na sastancima na vrhu Berlinskog procesa, sudjelovanje na konferenciji Ujedinjenih naroda o klimatskim promjenama (COP 29)

- organizacija ukupnih posjeta stranih predsjednika Vlade prigodom radnih ili službenih posjeta Republici Hrvatskoj ili predsjedniku Vlade

- nabava poklona za predsjednika Vlade u prigodi posjeta u Vladi i za prigode bilateralnih susreta stranih predsjednika država, predsjednika Vlada u Vladi i tijekom radnih i službenih posjeta stranim zemljama

- nabava vijenaca u prigodama kad ih polaže predsjednik Vlade kao i u prigodama kad ih polažu izaslanici predsjednika Vlade.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| 02042-Ured za protokol | 324.004 | 513.353 | 608.351 | 613.676 | 597.830 | 118,5 |

### 2107 PRUŽANJE PODRŠKE RADU VLADE REPUBLIKE HRVATSKE

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| 2107-PRUŽANJE PODRŠKE RADU VLADE REPUBLIKE HRVATSKE | 324.004 | 513.353 | 608.351 | 613.676 | 597.830 | 118,5 |

Cilj 1. Kontinuitet i poboljšanje efikasnosti Vlade Republike Hrvatske

Pokazatelji učinka

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Osigurana potpuna provedba protokolarnih, ceremonijalnih, stručnih i organizacijskih poslova za potrebe Vlade Republike Hrvatske, predsjednika Vlade i potpredsjednike Vlade | Uredbom o Uredu određen je djelokrug Ureda te druga pitanja od značaja za rad Ureda. | % | 100 | Ured | 100 | 100 | 100 |

#### A686000 ADMINISTRACIJA I UPRAVLJANJE

Zakonske i druge pravne osnove

Uredba o Uredu za protokol

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| A686000-ADMINISTRACIJA I UPRAVLJANJE | 321.756 | 509.503 | 595.851 | 602.676 | 586.830 | 116,9 |

U okviru aktivnosti A686000 Administracija i upravljanje planirana su sredstva u iznosu 595.851,00 eura za 2025. godinu, 602.676,00 eura za 2026. godinu te 586.830,00 eura za 2027. godinu.

U nastavku dajemo razradu planiranih sredstava po skupinama rashoda kako slijedi:

31 Rashodi za zaposlene

Planirana su sredstva u iznosu 379.587,00 eura za 2025. godinu, 389.414,00 eura za 2026. godinu te 391.968,00 za 2027. godinu. Sredstva su planirana za 8 državnih službenika.

32 Materijalni rashodi

Planirana su sredstva u iznosu 212.208,00 eura za 2025. godinu, 211.906,00 eura za 2026. godinu te 193.506,00 eura za 2027. godinu.

Sredstva su planirana za službena putovanja sukladno aktivnostima predsjednika Vlade i potpredsjednika (uz redovna putovanja po RH, planirano je i 1 prekooceansko putovanje godišnje uz napomenu kako se putovanje u SAD na Opću skupštinu UN-a planira svake dvije godine tj 2026. nakon 2024.), naknade za prijevoz na posao i s posla, uredske potrepštine, svečane mape i druge artikle za rad, najam kopirnih uređaja, telekomunikacijske, intelektualne, računalne i ostale usluge, nabavu zastava, vijenaca i protokolarnih poklona te službene radne odjeće i obuće. periodične sistematske i oftamološke preglede, plaćanje pristupne točke za uredsko poslovanje koje dospijeva svake druge godine.

34 Financijski rashodi

Planirana su sredstva u iznosu 56,00 eura za svaku godinu planiranja. Sredstva su planirana za bankarske usluge, negativne tečajne razlike te zatezne kamate.

42 Rashodi za nabavu proizvedene dugotrajne imovine

Planirana su sredstva u iznosu 4.000,00 eura za 2025. godinu, 1.300,00 eura za 2026. godinu te 1.300,00 eura za 2027. godinu. Sredstva su planirana za obnovu uredskih stolaca te mobilnih uređaja (periodično kroz tri godine) te nabavu dect uređaja i uništavača papira tijekom 2025. godine.

#### K686009 INFORMATIZACIJA UREDA ZA PROTOKOL

Zakonske i druge pravne osnove

Uredba o Uredu za protokol

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| K686009-INFORMATIZACIJA UREDA ZA PROTOKOL | 2.249 | 3.850 | 12.500 | 11.000 | 11.000 | 324,7 |

U okviru kapitalnog projekta K686009 Informatizacija Ureda za protokol planirana su sredstva u iznosu 12.500,00 eura za 2025. godinu, 11.000,00 eura za 2026. godinu te 11.000,00 eura za 2027. godinu.

U nastavku dajemo razradu planiranih sredstava po skupinama rashoda kako slijedi:

32 Materijalni rashodi

Planirana su sredstva u iznosu 7.000,00 eura za svaku godinu planiranja. Sredstva su planirana za Microsoft licence uz dodatne licence za Office i Windows.

42 Rashodi za nabavu proizvedene dugotrajne imovine

Planirana su sredstva u iznosu 5.500,00 eura za 2025. godinu, 4.000,00 eura za 2026. godinu i 4.000,00 eura za 2027. godinu. Sredstva su planirana za zamjenu računalne opreme (periodično kroz tri godine) te nabavu printera tijekom 2025. godine.